Alicia Amin

Raja Alicia Raja Amin (lahir 6 Jun 1995) merupakan seorang pelakon dan model wanita Malaysia. Kerjayanya bermula sebagai salah seorang peserta Asia's Next Top Model musim kelima pada tahun 2017. Alicia turut tampil sebagai penyanyi jemputan dalam lagu "Sadd" nyanyian Emir Hermono.

Kerjaya
Alicia Amin memulakan kerjayanya dalam bidang peragaan sewaktu berusia 15 tahun pada 2010.

Asia's Next Top Model
Alicia ialah salah seorang daripada dua peserta yang mewakili Malaysia dalam Asia's Next Top Model musim kelima, seorang lagi peserta ialah Shikin Gomez. Beliau gagal mara ke minggu berikutnya apabila diumumkan tersingkir di minggu kelima.

Kerjaya lakonan
Selepas Asia's Next Top Model tamat, Alicia memulakan kerjaya lakonan secara sepenuh masa. Watak lakonan pertamanya ialah sebagai Dr. Sandra dalam drama Meh Sandar Lagi (2017) lakonan Aliff Aziz dan Mira Filzah, kemudian diikuti oleh drama Alamatnya Cinta pada tahun 2018 yang mana beliau memegang watak Jasmine.

Pada tahun 2018 juga, Alicia membuat penampilan khas dalam filem Gol & Gincu Vol. 2 sekaligus menjadi filem pertama lakonannya. Beliau kemudian berlakon dalam drama web pertamanya, Devoted (2019) yang disiarkan di Viu dengan memegang watak sebagai Yana.

Pada tahun 2020, beliau membintangi drama web The Bridge  musim kedua di samping barisan pelakon termasik Bront Palarae, Wan Hanafi Su, Fikry Ibrahim dan pelakon Indonesia, Ario Bayu. Dalam siri ini, beliau memegang watak sebagai Lyanna Mokhtar, pegawai baru yang dapat bekerja dengan idolanya, Serena lakonan Rebecca Lim.

Filem kedua lakonannya, Salina ditayangkan pada Mac 2021, menggandingkan beliau bersama pasangan pelakon, Mona Allen dan Pekin Ibrahim. Beliau memegang watak sebagai Marina. Tawaran berlakon drama juga diterimanya apabila membintangi drama Sitik Tok dan Keluarga Baha Don musim ketiga.

Alicia menjadi pelakon utama bersama Syazuwan Hassan dan Josiah Hogan dalam filem The Disappearance of Irdina Adhwa (2022) arahan Kyle A. Halim yang mana beliau memegang watak sebagai Sofia Arianna. Untuk menjayakan wataknya ini, beliau bertutur loghat negeri Sabah, yang disifatkannya benar-benar mencabarnya. Beliau kemudian memegang watak sebagai Emma dalam drama Astro Originals, Kuasa: One Throne. Three Heirs. No Mercy.

Kehidupan peribadi
Alicia dilahirkan di Johor Bahru, Johor dan merupakan anak sulung daripada lima orang adik-beradik yang mana beliau ialah anak perempuan tunggal. Beliau berdarah kacukan Melayu, Cina dan Jerman. Beliau merupakan pemegang Ijazah Sarjana Muda Psikologi (Kerja Sosial) di Universiti RMIT, Melbourne, Australia.

Beliau berkahwin dengan seorang doktor perubatan, Dr. Farzan Iqbal pada 14 Februari 2021 dan bercerai talak satu pada 1 Mac 2023. Alicia dan Farzan juga tidak mempunyai anak sepanjang perkahwinan mereka selama 2 tahun.

Filemografi

Filem

Drama

Telefilem

Diskografi

Single tampilan

Anugerah dan pencalonan

Rujukan

Pautan luar
 
 
 

Kelahiran 1995
Orang hidup
Orang Malaysia berketurunan Melayu
Orang Malaysia berketurunan Jerman
Orang Malaysia berketurunan Cina
Muslim Malaysia
Orang dari Johor Bahru
Orang dari Johor
Peragawati Malaysia
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Peserta Asia's Next Top Model